als_Latn dik_Latn ron_Latn
Rreth Bibliotekes
Biblioteka u krijua në fund të vitit 2007 dhe ka aktualisht në fondin e saj rreth 12000 tituj ne gjuhën shqipe dhe të huaj, në formatin letër dhe elektronik. Fondi shqip dhe i huaj mbulon gjithë fakultetet e universitetit. Literatura është bashkëkohore, kryesisht shkencore me moshë mesatare 5-10 vjeçare. Pjesë e koleksioneve është periodiku shqip i viteve 1944-2003. Biblioteka është e abonuar në një sërë revistash shkencore.
Biblioteka Nr.1, pranë godinës aktuale mbulon FSHPJ, FSP dhe FTI. Biblioteka Nr.2, pranë kampusit të ri mbulon FB dhe FE. Si një bibliotekë me fonde të hapura dhe hibride, ajo mundëson kërkim të informacionit on-line, në sallën e leximit, skedarë elektronikë, lehtësira në kërkimin bibliografik të informacionit, mundësi shfletimi të literaturës elektronike, pranë kompjuterave të sallës. Biblioteka ka në përbërjen e saj sallën e kompjuterave nr. 205, e cila i mundëson përdoruesve përdorimin e kompjuterave, zhvillimin e aktiviteteve, trajnim mbi përdorimin e katalogut online, etj.
Me shfrytëzimin e sistemeve me bazë “ kod të hapur”, mbështetur në udhëzimet e BE-së, Nenit 179 të Traktatit të Lisbonës mbi burimet e hapura ( open access), me mbështetjen e IFLA-s, biblioteka e Universitetit, në shtator 2014, instaloi falas Katalogun Online të Integruar, për menaxhimin e fondit të saj. Katalogu ofron një version të avancuar në kërkimin e informacionit. Përveç përshkrimit bibliografik, katalogu ofron falas në formatin elektronik artikuj, teza, kërkimin shkencor dhe disertacionet e stafit akademik të UAMD-së.
Biblioteka e Universitetit “ Aleksandër Moisu”përfaqësohet gjithashtu në Bibliotekën Virtuale të Shqipërise: COBIB.AL
Baza e të dhënave COBIB.AL është e një rëndësie thelbësore për sistemin COBISS.AL (sistemi bibliografik kombëtar për vlerësimin e rezultateve të kërkimit në Shqipëri), sepse ka rol qendror në sistemin e katalogimit të përbashkët, në kërkimin e informacioneve bibliografike dhe në udhëheqjen e bibliografive të kërkuesve shkencorë shqiptarë. Baza përmban regjistrime bibliografike për materiale libra (monografi, seriale, artikuj) dhe jolibra (CD, DVD etj.),
Si anëtare e Konsorciumit të Bibliotekave Akademike në Shqipëri. dhe përmes Projektit ERA2012 (Electronic Resources for Albania), lexuesit përfituan akses në një gamë të gjerë të burimeve elektronike me tekst të plotë me cilësi të lartë. Përmes projekteve Tempus, fondi u pasurua me titutj më të fundit shqip, anglisht) që kanë të bëjnë me zhvillimin e qëndrueshëm
Koleksioni përpunohet nga ana shkencore bibliografike konform standarteve ndërkombëtare duke përdorur UDC (sistemi i klasifikimit), ISBD (International Standard Bibliographic Description), formatin MARC, Z39.50 SRU, Në saj të projektit “EU info point” koordinator i së cilit është Delegacini i Komisionit Evropian në Shqipëri, UAMD fitoi statusin “EU info Point”. Që prej muajit tetor 2009, në bibliotekën e UAMD-së mbërrijnë periodikisht publikime nga Zyra e Publikimeve të BE-së në Luksemburg.
Orari i shërbimit të përdoruesve :
e hënë- e premte: 8:00- 16:00
Shërbimi i informacionit elektronik ( me e-mail/katalog elektronik)
e hënë- e diel : 8:00-20:00
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn